
KĖDAINIŲ RAJONO SAVIVALDYBĖS TARYBA

SPRENDIMAS
DĖL TURTO PERDAVIMO ASOCIACIJAI VIKAIČIŲ BENDRUOMENĖS CENTRUI

2022 m. lapkričio 25 d. Nr. TS-318
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei asociacijos Vikaičių bendruomenės centro 2022 m. spalio 13 d. prašymą „Dėl patalpų panaudos sutarties pratęsimo“, Kėdainių rajono savivaldybės taryba n u s p r e n d ž i a:
1. Perduoti asociacijai Vikaičių bendruomenės centrui (kodas 302495649) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausantį turtą Kėdainių r. sav., Gudžiūnų sen., Vikaičių k., Mokyklos g. 1:
1.1. pastatą – vaikų darželį, plane pažymėtą 1C2b, unikalus numeris 5300-1005-9016;
1.2. 61,00 kv. m užstatyto ploto pastatą – katilinę, plane pažymėtą 2I1p, unikalus numeris 5300-1005-9027;
1.3. kiemo statinius (kiemo aikšteles b1, b2, tvorą t1, baseiną h1), unikalus numeris 5300-1005-9038.
Turto panaudojimo paskirtis – tenkinti gyvenamosios vietovės bendruomenės viešuosius poreikius.
2. Įgalioti Gudžiūnų seniūnijos seniūną pasirašyti 1 punkte nurodyto nekilnojamojo turto panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

